Държавен вестник, бр. 36, 2014 г., стр. 13

БРОЙ  36	
Д Ъ Р Ж А В Е Н  В Е С Т Н И К 	
СТР.  13  
титора за получаване на документи, необходими 
за издаване на сертификат за клас инвестиция.
При представяне на настоящото удостоверение 
моля да определите съответните служители/
звена във Вашата администрация и да уведомите 
за това Българската агенция за инвестиции с 
цел съвместно оказване на необходимото ин­
формационно обслужване на заявителя.
Настоящото удостоверение не представлява 
предварително становище по заявлението за 
издаване на сертификат за клас инвестиция.
Удостоверението е валидно 6 месеца от датата 
на издаването му.
ИЗПЪЛНИТЕЛЕН ДИРЕКТОР: ...................................... 
(име, подпис, печат)“.
§ 29. Досегашното приложение към чл. 61, 
ал. 1 става приложение № 3 към чл. 61, ал. 1.
Преходни и заключителни разпоредби
§ 30. Постъпилите до влизането в сила на 
това постановление заявления за издаване на 
сертификат за клас инвестиция или за прио­
ритетен инвестиционен проект се разглеждат 
по досегашния ред. Становището по чл. 4, 
ал. 4 ППЗНИ се представя и в тези случаи.
§ 31. При прилагане на мярката по чл. 22д 
ЗНИ във връзка с чл. 61г ППЗНИ средства за 
възстановяване на реално направени вноски 
по чл. 61г, ал. 1 ППЗНИ за месеците яну­
ари – юни 2014 г., при наличие на възмож­
ност, могат да бъдат изплатени и в периода 
юли – декември 2014 г. при спазване на оста­
налите изисквания на чл. 61г и на глава седма 
„а“ ППЗНИ и в рамките на предвидените 
със Закона за държавния бюджет за 2014 г. 
средства по чл. 15, ал. 5 ЗНИ по договори/
меморандуми, сключени с инвеститор до 
30 юни 2014 г. (в рамките на срока по § 5 от 
преходните и заключителните разпоредби на 
Постановление № 305 на Министерския съ­
вет от 2013 г. за допълнение на Правилника 
за прилагане на Закона за насърчаване на 
инвестициите, приет с Постановление № 221 
на Министерския съвет от 2007 г. (ДВ, бр. 2 
от 2014 г.).
§ 32. Навсякъде в правилника думите 
„министърът на икономиката, енергетиката 
и туризма“, „министъра на икономиката, 
енергетиката и туризма“ и „Министерството 
на икономиката, енергетиката и туризма“ се 
заменят съответно с „министърът на иконо­
миката и енергетиката“, „министъра на ико­
номиката и енергетиката“ и „Министерството 
на икономиката и енергетиката“.
§ 33. Постановлението влиза в сила от деня 
на обнародването му в „Държавен вестник“. 
Министър-председател: 
Пламен Орешарски
Главен секретар на Министерския съвет: 
Нина Ставрева
2780
ПОСТАНОВЛЕНИЕ № 86  
ОТ 17 АПРИЛ 2014 Г.
за закриване на консултативни съвети по 
чл. 21, ал. 1 от Закона за администрацията
МИНИСТЕРСКИЯТ СЪВЕТ
П О С Т А Н О В И :
Член единствен. Закрива: 
1. Междуведомствения съвет за управление 
на изпълнението на Националната програма за 
действие по околна среда и здраве 2008 – 2013.
2. Националния съвет по миграционна 
политика.
3. Съвета за ограничаване и предотвратява­
не на тютюнопушенето в Република България.
4. Съвета за икономически растеж.
5. Междуведомствения консултативен съвет 
по устойчиво развитие. 
Заключителни разпоредби
§ 1. Отменят се: 
1. Постановление № 157 на Министерския 
съвет от 2010 г. за създаване на Междуведом­
ствен съвет за управление на изпълнението 
на Националната програма за действие по 
околна среда и здраве 2008 – 2013 (обн., ДВ, 
бр. 61 от 2010 г.; изм., бр. 41 от 2011 г. и бр. 62 
от 2013 г.).
2. Постановление № 89 на Министерския 
съвет от 2011 г. за създаване на Национален 
съвет по миграционна политика (ДВ, бр. 31 
от 2011 г.).
3. Постановление № 214 на Министерския 
съвет от 2002 г. за създаване на Съвет за 
ограничаване и предотвратяване на тютю­
нопушенето в Република България (обн., ДВ, 
бр. 93 от 2002 г.; изм., бр. 78 от 2005 г., бр. 79 
и 93 от 2009 г. и бр. 62 от 2013 г.).
§ 2. В чл. 28 от Правилника за организа­
цията на дейността на съвет по чл. 21, ал. 1 
от Закона за администрацията, приет с По­
становление № 117 на Министерския съвет 
от 2012 г. (ДВ, бр. 47 от 2012 г.), се създават 
ал. 3 и 4:
„(3) Алинеи 1 и 2 не се прилагат за съве­
ти, създадени по чл. 45, ал. 1, чл. 47, ал. 8 и 
чл. 54, ал. 8 от Закона за администрацията.
(4) Съветите, създадени по чл. 45, ал. 1, 
чл. 47, ал. 8 и чл. 54, ал. 8 от Закона за ад­
министрацията, публикуват на официалната 
интернет страница на ведомството, към което 
са създадени, всички документи и материали 
за дейността си.“
§ 3. Постановлението се приема на ос­
нование чл. 22а, ал. 1 от Закона за админи­
страцията.
Министър-председател:  
Пламен Орешарски
Главен секретар на Министерския съвет: 
Нина Ставрева
2781